સારાંશ માટે દસ્તાવેજ: આખરે 42 વર્ષની ઉંમરે ગર્ભાશયનું ઓપરેશન કરાવ્યું અને તેને રાહતનો અનુભવ થયો. 

એલિઝાબેથ અને તેમની દીકરી ગ્રેસ, જેની ઉંમર 15 વર્ષની છે, તેને પણ એવી જ પ્રિમેન્સ્ટ્રૂએલ સિન્ડ્રોમની તકલીફ હતી. 

જીવનભર પીડાવું પડે તેવી હોર્મોનની આ ગરબડમાંથી ગ્રેસને બચાવવા માટે મા-દીકરી બંને શા માટે તૈયાર થયાં તે અહીં તેઓ સમજાવી રહ્યાં છે.

15 વર્ષની ઉંમરે જ ગ્રેસે નક્કી કરી લીધું છે કે પોતે સંતાનોને જન્મ નહીં આપે. તેને અફસોસ છે કે તેની મમ્મીએ તેવો નિર્ણય લીધો નહોતો.

મા-પુત્રી બંનેને સિવિયર પ્રિમેન્સ્ટ્રૂઅલ સિન્ડ્રોમ (PMS) છે, જેના કારણે તેમણે ચિંતા, ગુસ્સો, અસ્વસ્થતા અને અસહ્ય શારીરિક પીડા થાય છે. 

ગ્રેસ કહે છે, "મારી માતાએ મને એ આપ્યું છે, જેની સાથે મારે 40 વર્ષ સુધી પીડાવાનું છે."  

તમે આ વાંચ્યું કે નહીં?

તેની ત્રીજી પેઢી તે હશે, જેણે હિસ્ટેરેક્ટમી (ગર્ભાશય)નું ઓપરેશન કરાવ્યું હોય. 

જોકે, તે તેની માતા અને નાનીની જેમ 30 કે 40 વર્ષની ઉંમરે નહીં પણ અત્યારે કિશોરાવસ્થામાં જ કરાવી લેવા માગે છે. 

તેના પિરિયડ્સ શરૂ થયા ત્યારથી જ ગ્રેસની વિમાસણ વધવા લાગી છે અને તેને વારંવાર "હતાશા, રોષ અને થાકી ગયાની" લાગણી થાય છે.

શાળામાં જવું તેના માટે મુશ્કેલ બની રહ્યું છે. અત્યારે તે ગમે તેમ કરીને સહન કરી રહી છે પણ તે આ સ્થિતિ વીતી જાય તેટલાં વર્ષો રાહ જોવા માગતી નથી. 

તે કહે છે, "પિરિયડ આવવાની તૈયારી હોય ત્યારે હું શાળામાં ધ્યાન કેન્દ્રીત કરી શકતી નથી. હું રોષમાં હોઉં ત્યારે મને લાગે છે કે કોઈ મને સમજી શકતું નથી." 

"કોઈ બીજાને આવો અનુભવ થતો નથી એટલે મને લાગે છે કે હું એકલી પડી ગઈ છું." 

તેને ચિંતા હોય છે પિરિયડ વખતના સમયની, છતાં તે ઇચ્છતી હોય છે કે જલદી આવી જાય તો સારું.

તે કહે છે, "પીડાને જાણે બલૂનમાં ભરી રાખવા જેવું તે હોય છે. તેના કરતાં તેને ફોડી નાખું એમ થાય." 

"જોકે, ખરેખર પછી પિરિયડ આવે ત્યારે હું ભાગ્યે જ કોઈ કામ કરી શકું છું."

ગ્રેસના પિરિયડ ઘણીવાર લાંબા ચાલે છે અને એટલા ભારે હોય છે કે ઘણી વાર ક્લાસની વચ્ચે જ તેને સેનેટરી પૅડ ચેન્જ કરવા જવું પડે છે. 

 તે કહે છે, "આઠ આઠ કપડાં લગાવ્યા હોય તોય રોકાય નહીં અને વીસેક મિનિટમાં ફરી ચાલુ થઈ જાય."  

બ્લિડિંગ કરતાંય તેની સાથે જોડાયેલી શરમ અને સંકોચની લાગણી તેને હચમચાવી નાખે છે અને તે ગુસ્સામાં આવીને ક્રોધ કરવા લાગે છે. 

 તે કહે છે, "મને લાગે કે જાણે હું મને નિરાશ કરી રહી છું. હું રડવા...\nદસ્તાવેજની સમાન ભાષામાં સારાંશ:
પિરિયડ શરૂ થયા તે ઉંમરથી જ એલિઝાબેથ મનોમન આત્મહત્યાના વિચારો કરવા લાગી હતી.